[{"text_idx": "#000000", "text": "Eripedagoog: kui sinu klassi tuleb HEV laps."}, {"text_idx": "#000002", "text": "Logopeed: arenguline keelepuue on lausa 7%-l ko\u0303ikidest lastest."}, {"text_idx": "#000003", "text": "Uus o\u0303ppeaasta on alanud ning o\u0303petajad on elevil ja valmis uuteks va\u0308ljakutseteks. See vo\u0303iks olla ideaal. Paraku na\u0308eme sageli hoopis teistsugust vaatepilti. O\u0303petajad on puhanud ning tahaksid uuel o\u0303ppeaastal endast maksimumi anda, kuid siis tuleb neile meelde, eelnev o\u0303ppeaasta ja tihti just raskused seoses hariduslike erivajadustega o\u0303pilastega. Seeja\u0308rel saavad nad teada, et klassi tuleb veel mo\u0303ni HEV-laps. Mo\u0303nel o\u0303petajal tekib selle ko\u0303ige peale mo\u0303eldes trots, mo\u0303nel aga tohutu hirm \u2013 mo\u0303lemad ta\u0308iesti inimlikud reaktsioonid. O\u0303nneks saab negatiivsust leevendada vaadeldes olukordi ja mo\u0303eldes neile veidi teisiti."}, {"text_idx": "#000004", "text": "Siinkohal toob eripedagoog Kristina Kutsar va\u0308lja mo\u0303ned mo\u0303tted, mis vo\u0303iksid o\u0303petaja mo\u0303ttemustreid muuta ning seela\u0308bi lihtsustada to\u0308o\u0308d HEV-lastega."}, {"text_idx": "#000006", "text": "O\u0303petaja saab teada, et klassi tuleb HEV-laps, ta tutvub lapse dokumentidega vo\u0303ib-olla ra\u0308a\u0308gib ka eelneva o\u0303petajaga. Ta loob endale lapsest kuvandi, mis vo\u0303ib olla hirmua\u0308ratav. Kui liikuda edasi selle hirmutava pildiga, siis koosto\u0308o\u0308 lapsega suure to\u0303ena\u0308osusega ebao\u0303nnestub. Koosto\u0308o\u0308 eest lapsega vastutab ta\u0308iskasvanu mitte laps. Seega, ta\u0308iskasvanul on ka vastutus alustada suhet lapsega n-o\u0308 o\u0303igest jalast. Selleks, et o\u0303petaja tuleks toime oma hirmudega ning ei laseks neil u\u0308le vo\u0303tta, saab ta la\u0308bi teha ja\u0308rgmised sammud: 1) pane kirja ko\u0303ik oma hirmud, 2) hinda, kui ratsionaalsed need on (0-100%), 3) lu\u0308kka vo\u0303imalusel hirm u\u0308mber (esita vastuva\u0308iteid), 4) mo\u0303tle, kes sind selle hirmuga aidata saaks, kui see hirm on sinu jaoks ratsionaalne."}, {"text_idx": "#000008", "text": "Ta ei suhtle minuga, teistega,Ma ei jo\u0303ua temaga tegeleda."}, {"text_idx": "#000009", "text": "Autiste on va\u0308ga erinevaid \u2013 osad soovivad va\u0308ga suhelda, osad mitte. Ma pean uurima, missugune on minu o\u0303pilane. Kui ta ei soovi suhelda, siis on see probleem, millega pean tegelema.Klassis on korraga palju o\u0303pilasi (sh neid, kellel on raske), keeruline on ko\u0303igini jo\u0303uda ja ko\u0303iki toetada. Aga lo\u0303pliku hinnangu sellele olukorrale saan anda siis, kui mul on u\u0308levaade lapse vo\u0303imetes. Vo\u0303ib-olla on ta hoopis andekas ning ei vaja po\u0303hiainetes tuge."}, {"text_idx": "#000010", "text": "Osalen koolitusel, et ta\u0308psemalt mo\u0303ista autistide suhtlemise poolt. Suhtlen spetsialistiga.Maja eripedagoog, vo\u0303i mo\u0303ni muu spetsialist, kes saaks last hinnata ning anda spetsiifilisi juhiseid, kuidas last klassis toetada. Lisaressurss klassi."}, {"text_idx": "#000011", "text": "Suhtlen o\u0303petajaga, kellel on sarnane kogemus"}, {"text_idx": "#000012", "text": "Ma pean kartma enda elu ja teiste laste elu pa\u0308rast."}, {"text_idx": "#000013", "text": "2. Tutvu lapse ning vanemaga (vo\u0303imalusel juba enne kooli)!"}, {"text_idx": "#000014", "text": "Kirja pandud info ei pruugi olla ta\u0308iesti adekvaatne \u2013 me ko\u0303ik oleme inimesed ning vo\u0303ime alateadlikult lapse kohta negatiivse hoiaku vo\u0303tta. Seeto\u0303ttu vo\u0303ib ka dokumentatsioonis olev tekst olla hinnanguline ning negatiivne. See ei tohiks olla meie ainuke infoallikas. Lisaks, dokumentatsioonis va\u0308lja toodud diagnoos ei pruugi o\u0303petaja jaoks ta\u0308henduslik olla. Tihti ja\u0308a\u0308me kinni stereotu\u0308u\u0308pidesse ning seeto\u0303ttu hakkame lapsele hinnanguid andma enne kui oleme temaga isiklikult tutvunud. Kui me kohtume lapsega, siis saame ise ma\u0308rgata, mis on selles lapses head ja a\u0308gedat. Saame lapsevanemalt va\u0308a\u0308rtuslikku informatsiooni (mille osas vajab ta rohkem abi, mis vo\u0303tted toimivad ja millised kindlasti mitte) ning so\u0303lmida esmaseid kokkuleppeid (nt kuidas kontakti hoida). Lisaks saame enda sees ja\u0308lgida, mis tundeid laps meis tekitab. On ta\u0308iesti normaalne, et meile ei meeldi mo\u0303ni inimene (sh laps), kuid on ta\u0308iesti ebanormaalne ka\u0308ituda lapsega sellest sisetundest la\u0308htuvalt. Olles ta\u0308iskasvanud saame end kontrollida (meie aju on ku\u0308ps!) ning lapse vastu olla kaastundlikud ning toetavad."}, {"text_idx": "#000015", "text": "3. Loo lapsega positiivne suhe!"}, {"text_idx": "#000016", "text": "Kui o\u0303petaja teab last ning on ka enda hirmude ning murekohtadega tegelenud, siis saab ta teadlikult positiivset suhet looma hakata. Hea suhe o\u0303pilasega on aluseks akadeemilisele edukusele ning heale korrale klassis. See kehtib ko\u0303ikide laste kohta. Kui o\u0303petaja pu\u0308hendab o\u0303ppeaasta alguses rohkem aega suhete loomisele ning laste vaheliste suhete toetamisele, siis va\u0308henevad klassis ka\u0308itumisprobleemid ning laps suudab sellises keskkonnas paremini o\u0303ppida."}, {"text_idx": "#000017", "text": "5. Kaasamine on terve klassikollektiivi protsess!"}, {"text_idx": "#000018", "text": "Need mo\u0303tted on vajalikud, et o\u0303petaja hakkaks teise pilguga HEV-lapsi vaatama. Kuid kindlasti tasub siinkohal meelde tuletada, et kui o\u0303pilane vajab sisulisi kohandusi o\u0303ppematerjalides, siis ei pea o\u0303petaja omaette sellega tegelema. See on signaal, et see laps vajab teistmoodi o\u0303pet. Kogu info tuleb fikseerida o\u0303pilase individuaalse arengu ja\u0308lgimise kaardis, sellest tuleb informeerida lapsevanemat, hindeid tuleb panna ausalt ning lo\u0303puks saab abi Rajaleidjast."}, {"text_idx": "#000019", "text": "Kuidas saab ERILO o\u0303petajaid aidata?"}, {"text_idx": "#000020", "text": "Kui oled samuti jo\u0303udnud arusaamisele, et neuroerinevused on uus normaalsus, siis tule veebikoolitusele: Neuroloogiline mitemekesisus o\u0303ppeasutuses. Koolitusel tutvustame po\u0303hilisi neuroerinevusi, nende tugevusi, raskusi ja toetamisviise ning anname suunised, kuidas neuroerinevusest ra\u0308a\u0308kida lapsevanemate ja lastega."}, {"text_idx": "#000021", "text": "Kui sinu asutuses puudub eripedagoog vo\u0303i logopeed, aga oled konkreetse juhtumiga ha\u0308das, siis tutvu ka meie o\u0303pikeskkonna hindamise teenusega."}, {"text_idx": "#000022", "text": "Kallis o\u0303petaja, sa ei ole u\u0308ksi. Leia endale sobiv lahendus."}, {"text_idx": "#000025", "text": "Arendav kingitus lapsele (idee #2): meditsiinipakk"}, {"text_idx": "#000028", "text": "Toetame koos iga lapse arengut! Peida"}]